ประกาศสถาบันมาตรวิทยาแห่งชาติประกาศสถาบันมาตรวิทยาแห่งชาติเรื่องโครงสร้าง อำนาจหน้าที่ วิธีการดำเนินงานและสถานที่ติดต่อ เพื่อขอรับข้อมูลข่าวสารสถาบันมาตรวิทยาแห่งชาติพ.ศ.๒๕๕๐[๑] ด้วยสถาบันมาตรวิทยาแห่งชาติ ได้มีประกาศสถาบันมาตรวิทยาแห่งชาติเรื่อง โครงสร้างอำนาจหน้าที่ วิธีการดำเนินงานและสถานที่ติดต่อ เพื่อขอรับข้อมูลข่าวสารสถาบันมาตรวิทยาแห่งชาติ ลงวันที่ ๗ กุมภาพันธ์ พ.ศ. ๒๕๔๙ และได้ลงประกาศในราชกิจจานุเบกษาฉบับประกาศและงานทั่วไปเล่ม ๑๒๓ ตอนที่ ๓๒ ง วันที่ ๒๓ มีนาคม ๒๕๔๙ แล้ว นั้นเนื่องจากสถาบัน มีการปรับปรุงโครงสร้างสถาบันใหม่จึงขอยกเลิกประกาศสถาบันมาตรวิทยาแห่งชาติ ลงวันที่ ๗ กุมภาพันธ์ พ.ศ. ๒๕๔๙ และอาศัยอำนาจตามความในมาตรา๗ (๑) (๒) (๓) แห่งพระราชบัญญัติข้อมูลข่าวสาร พ.ศ. ๒๕๔๐ จึงประกาศโครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารของสถาบันมาตรวิทยาแห่งชาติ พ.ศ.๒๕๕๐ ลงวันที่ ๒๐ กันยายน ๒๕๕๐ ดังต่อไปนี้ข้อ ๑สถาบันมาตรวิทยาแห่งชาติ มีอำนาจหน้าที่วิธีการดำเนินงานดังนี้๑.๑ ทำหน้าที่เกี่ยวกับงานวิชาการและธุรการให้แก่คณะกรรมการรวมทั้งประสานงานด้านการกำหนดแผน การจัดการ และให้การช่วยเหลือแก่หน่วยงานและบุคคลต่างๆเกี่ยวกับการพัฒนาระบบมาตรวิทยา๑.๒ พัฒนาระบบมาตรวิทยา จัดหาและเก็บรักษามาตรฐานแห่งชาติวัสดุอ้างอิงมาตรฐาน ของประเทศทุกสาขา เพื่อให้สอดคล้องกับระบบมาตรวิทยาสากล รวมถึงการถ่ายทอดความถูกต้องของการวัดไปสู่มาตรฐานแห่งชาติ๑.๓ ส่งเสริมการประกอบวิชาชีพด้านมาตรวิทยาและความสามารถของห้องปฏิบัติการสอบเทียบข้อ ๒โครงสร้างและการจัดองค์กรของสถาบันมาตรวิทยาแห่งชาติมีดังนี้๒.๑ ฝ่ายนโยบายและยุทธศาสตร์มีขอบข่ายภารกิจ อำนาจหน้าที่ และความรับผิดชอบในการวิเคราะห์เสนอแนะแผนหลัก และนโยบายพร้อมจัดทำแผนงาน โครงการของสถาบัน ให้สอดคล้องพระราชบัญญัติพัฒนาระบบมาตรวิทยาแห่งชาติพ.ศ. ๒๕๔๐ ระเบียบข้อบังคับคณะกรรมการมาตรวิทยาแห่งชาติ มติคณะรัฐมนตรี แผนพัฒนาเศรษฐกิจและสังคมแห่งชาติแผนพัฒนากระทรวงวิทยาศาสตร์และเทคโนโลยี และวางแนวทางกำหนดกรอบแผนปฏิบัติงาน อำนวยการภายใต้แนวนโยบายของสถาบันและงบประมาณที่ได้รับพัฒนา กำกับ ดูแล และปฏิบัติงานทางด้านส่วนนโยบายและยุทธศาสตร์ ส่วนงบประมาณและกองทุนส่วนงานวิเทศสัมพันธ์ ส่วนประชาสัมพันธ์ ส่วนสารบรรณ ส่วนอุตสาหกรรมสัมพันธ์ และงานเลขานุการเสนอแนะนโยบายและจัดทำแผนปฏิบัติงาน โครงการกิจกรรมที่เกี่ยวข้องกับฝ่าย และปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งผู้จัดการฝ่ายเป็นตำแหน่งบังคับบัญชาสูงสุด๒.๒ ฝ่ายบริหารงานกลางมีขอบข่ายภารกิจ อำนาจหน้าที่ และความรับผิดชอบในการบริหารวางแนวทางและกำหนดกรอบแผนปฏิบัติงานให้สอดคล้องกับพระราชบัญญัติพัฒนาระบบมาตรวิทยาแห่งชาติพ.ศ. ๒๕๔๐ กฎหมาย ระเบียบ ข้อบังคับของคณะกรรมการมาตรวิทยาแห่งชาติและของสถาบันมติคณะรัฐมนตรีอำนวยการภายใต้แนวนโยบายของสถาบันและงบประมาณที่ได้รับ พัฒนา กำกับดูแลและประสานงานงานพิธีการหน่วยงานของรัฐ ปฏิบัติงานทางด้าน ส่วนบัญชีการเงิน ส่วนทรัพยากรบุคคล ส่วนธุรการและยานพาหนะส่วนอาคารและสถานที่ ส่วนการพัสดุ งานรัฐพิธี และงานนิติการเสนอแนะนโยบาย ให้คำปรึกษาด้านกฎหมายระเบียบ ข้อกำหนดที่เกี่ยวข้องและจัดทำแผนปฏิบัติงานโครงการ กิจกรรมที่เกี่ยวข้องกับฝ่ายและปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งผู้จัดการฝ่ายเป็นตำแหน่งบังคับบัญชาสูงสุด๒.๓ ฝ่ายมาตรวิทยาเชิงกลมีขอบข่ายภารกิจ อำนาจหน้าที่ และความรับผิดชอบในการบริหารการกำหนดแนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือ และอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านมวล (Mass) ความหนาแน่น (Density) แรง(Force) แรงบิด (Torque) ความแข็ง (Hardness)ความดัน (Pressure) สุญญากาศ (Vacuum)การไหล (Flow) ได้แก่ การไหลของแก๊ส (Gas Flow)และการไหลของเหลว (Liquid Flow)ให้สอดคล้องตามวิธีการมาตรฐานสากล เพื่อใช้อ้างอิง และกำหนดเป็นมาตรฐานที่มีความถูกต้องสูงสุดของประเทศการวิจัยพัฒนาสร้างมาตรฐานการวัดแห่งชาติอำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงาน โครงการ กิจกรรมที่เกี่ยวข้องกับฝ่าย และปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๔ ฝ่ายมาตรวิทยาไฟฟ้ามีขอบข่ายภารกิจ อำนาจหน้าที่ และความรับผิดชอบในการบริหารการกำหนดแนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือ และอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านไฟฟ้ากระแสตรง(DC Voltage) ไฟฟ้ากระแสสลับ (AC Voltage)ความต้านทาน (Resistance)ค่าความจุไฟฟ้าและค่าความเหนี่ยวนำ (Capacitance & Inductance)กำลังไฟฟ้า (Power) ไฟฟ้าแรงสูง (High Voltage)แม่เหล็กไฟฟ้า (Magnetics) เวลาและความถี่ (Time& Frequency) คลื่นความถี่สูงและไมโครเวป (RF Microwave)ให้สอดคล้องตามวิธีการมาตรฐานสากล เพื่อใช้อ้างอิง และกำหนดเป็นมาตรฐานที่มีความถูกต้องสูงสุดของประเทศวิจัย พัฒนา มาตรฐานการวัดแห่งชาติ อำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงานโครงการกิจกรรมที่เกี่ยวข้องกับฝ่าย และปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๕. ฝ่ายมาตรวิทยาอุณหภูมิมีขอบข่ายภารกิจ อำนาจหน้าที่ และความรับผิดชอบในการบริหารการกำหนดแนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือ และอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านจุดกำเนิดอุณหภูมิมาตรฐาน (Fixed point)เทอร์โมมิเตอร์ความต้านทานแพลทินัมมาตรฐานและเทอร์โมคอปเปิล (SPRT &Thermocouples) เทอร์โมมิเตอร์ชนิดแท่งแก้ว (Liquid glassThermometer & digital Thermometers)การวัดอุณหภูมิโดยตัวตรวจวัดที่ไม่สัมผัส (Non-contact temperaturemeasurement) ความชื้น (Humidity)ให้สอดคล้องตามวิธีการมาตรฐานสากลเพื่อใช้อ้างอิง และกำหนดเป็นมาตรฐานที่มีความถูกต้องสูงสุดของประเทศวิจัย พัฒนามาตรฐานการวัดแห่งชาติ อำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงาน โครงการ กิจกรรมที่เกี่ยวข้องกับฝ่าย และปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๖. ฝ่ายมาตรวิทยามิติมีขอบข่ายภารกิจ อำนาจหน้าที่ และความรับผิดชอบในการบริหารการกำหนดแนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือ และอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านความยาว (Length) ความยาวคลื่น (Wavelength) มุม(Angular) เส้นผ่านศูนย์กลาง (Diameter)ซีเอ็มเอ็มและเกียร์ (CMM & Gears) พื้นผิว (SurefaceTextures) รูปร่าง (Form) ระยะขีดสเกล (LineScale) ให้สอดคล้องตามวิธีการมาตรฐานสากลเพื่อใช้อ้างอิง และกำหนดเป็นมาตรฐานที่มีความถูกต้องสูงสุดของประเทศวิจัย พัฒนามาตรฐานการวัดแห่งชาติ อำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงาน โครงการ กิจกรรมที่เกี่ยวข้องกับฝ่าย และปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๗ ฝ่ายมาตรวิทยาเสียงและการสั่นสะเทือนมีขอบข่ายภารกิจ อำนาจหน้าที่ และความรับผิดชอบในการบริหารการกำหนดแนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือ และอุปกรณ์ ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านเสียง (Acoustic) และการสั่นสะเทือน (Vibration)คลื่นเหนือเสียง (Ultra Sound)ให้สอดคล้องตามวิธีการมาตรฐานสากล เพื่อใช้อ้างอิง และกำหนดเป็นมาตรฐานที่มีความถูกต้องสูงสุดของประเทศตลอดจนการวิจัยพัฒนาสร้างมาตรฐานการวัดแห่งชาติ อำนวยการภายใต้แนวนโยบายของสถาบันฯและงบประมาณที่ได้รับ เสนอแนะนโยบายและจัดทำแผนปฏิบัติงานโครงการ กิจกรรมที่เกี่ยวข้องกับฝ่ายและปฏิบัติงานอื่นๆ ที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๘ ฝ่ายมาตรวิทยาแสงมีขอบข่ายภารกิจ อำนาจหน้าที่ และความรับผิดชอบในการบริหารการกำหนดแนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือ และอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านแสง (Photometry) สี (Colorimetry)การวัดการกระจายคลื่นแสง (Optical Radiometry)ใยแก้วนำแสง (Optical Fibers)ให้สอดคล้องตามวิธีการมาตรฐานสากล เพื่อใช้อ้างอิง และกำหนดเป็นมาตรฐานที่มีความถูกต้องสูงสุดของประเทศการวิจัยพัฒนาสร้างมาตรฐานการวัดแห่งชาติ อำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงาน โครงการ กิจกรรมที่เกี่ยวข้องกับฝ่าย และปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๙ ฝ่ายมาตรวิทยาเคมีและชีวภาพมีขอบข่ายภารกิจ อำนาจหน้าที่ และความรับผิดชอบในการบริหารการกำหนดแนวทาง แผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือ และอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านวิเคราะห์อินทรีย์เคมี(Organic Analysis) วิเคราะห์อนินทรีย์เคมี (InorganicAnalysis) วิเคราะห์เคมีไฟฟ้า (Electrochemical Analysis)วิเคราะห์ชีวภาพ (Bio Analysis) วิเคราะห์ก๊าซ (GasAnalysis) ให้สอดคล้องตามวิธีการมาตรฐานสากล เพื่อใช้อ้างอิงและกำหนดเป็นมาตรฐานที่มีความถูกต้องสูงสุดของประเทศการวิจัยพัฒนาสร้างมาตรฐานการวัดแห่งชาติ อำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงาน โครงการ กิจกรรม ที่เกี่ยวข้องกับฝ่าย และปฏิบัติงานอื่นๆที่เกี่ยวข้องตามที่ได้รับมอบหมายมีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๑๐ ศูนย์เทคโนโลยีสารสนเทศมีขอบข่ายภารกิจ อำนาจหน้าที่ ความรับผิดชอบในการช่วยพัฒนากำกับ ดูแล ในการจัดหาระบบ การพัฒนาระบบ ทดสอบระบบ และบำรุงรักษาระบบงานสารสนเทศการกำหนดมาตรฐานโปรแกรม อุปกรณ์ สำนักงานและเครื่องมือต่างๆ ที่ต้องกำหนดคุณสมบัติเฉพาะด้านเทคนิคทางเทคโนโลยีคอมพิวเตอร์การเชื่อมระบบสื่อสารเวปไซต์ (Website) ระบบสื่อสารภายใน (Intranet)ระหว่างเครือข่าย (Internet) งานฐานข้อมูล งานห้องสมุด การกำหนดแนวทางการดูแลรักษาระบบความปลอดภัยของฐานข้อมูลการซ่อมบำรุง การแก้ไขปัญหาการใช้งานของอุปกรณ์และระบบคอมพิวเตอร์ ระบบโสตทัศนูปกรณ์ของห้องประชุมและระบบการบริการในส่วนอื่นๆ ทางด้านสารสนเทศ การพัฒนาระบบสารสนเทศให้เหมาะสมกับเทคโนโลยีใหม่ๆเพื่อประยุกต์ใช้กับงานสนับสนุนและงานมาตรวิทยาของสถาบัน ให้สอดคล้องกับนโยบายของรัฐบาลกระทรวง โดยมีตำแหน่งหัวหน้าศูนย์เทคโนโลยีสารสนเทศเป็นตำแหน่งบังคับบัญชาสูงสุด บริหารงานภายใต้แผนงานเทคโนโลยีสารสนเทศและการสื่อสารของสถาบัน๒.๑๑ ผู้ตรวจสอบภายในผู้ตรวจสอบภายในรับผิดชอบงานด้านตรวจสอบภายในขององค์กรรายงานผลการตรวจสอบ ต่อคณะกรรมการตรวจสอบ ผู้บริหาร โดยทำหน้าที่สอบทานความถูกต้องเชื่อถือได้ของข้อมูลทางบัญชีและการเงินการเก็บรักษาและการใช้ทรัพย์สิน ประเมินความเพียงพอและประสิทธิภาพของระบบการควบคุมภายในของระบบงานต่างๆพร้อมทั้งวางแผนการตรวจสอบและจัดให้มีการปฏิบัติตามแผน และปฏิบัติงานอื่นๆ ตามที่คณะกรรมการตรวจสอบมอบหมายเพื่อให้ยืนยันได้ว่าสถาบันฯ มีระบบการตรวจสอบที่ดี โปร่งใส ตามหลัก ธรรมรัฐ (GoodGovernance) และเป็นไปตามประกาศ ระเบียบ ข้อบังคับ ของคณะกรรมการมาตรวิทยาแห่งชาติรวมทั้งสอดคล้องกับกฎหมายและนโยบายของรัฐข้อ ๓สถานที่ติดต่อเพื่อขอรับข้อมูลข่าวสารของสถาบันมาตรวิทยาแห่งชาติติดต่อได้ที่สถาบันมาตรวิทยาแห่งชาติ เลขที่ ๓/๔ - ๕ หมู่ที่ ๓ ตำบลคลองห้า อำเภอคลองหลวงจังหวัดปทุมธานี ๑๒๑๒๐ โทรศัพท์ ๐ ๒๕๗๗ ๕๑๐๐ ต่อ ๔๓๐๓ โทรสาร ๐ ๒๕๗๗ ๒๘๗๗ หรือขอดูผ่านWeb Site Internet ของสถาบัน ได้ที่ www.nimt.or.thประกาศณ วันที่ ๒๐ กันยายน พ.ศ. ๒๕๕๐พลอากาศตรีเพียร โตท่าโรงผู้อำนวยการสถาบันมาตรวิทยาแห่งชาติวัชศักดิ์/ผู้จัดทำ๓๐ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๕๓ ง/หน้า ๑/๑๒ ตุลาคม ๒๕๕๐